Хосе Емилио Пачеко
Памет

Превод от испански: Рада Панчовска, 2006

chitanka.info

Не вземай много на сериозно

това, което паметта ти казва.

Възможно е да не е станало онази вечер.

Може би всичко е било самоизмама.

Голямата страст

е съществувала само в бляна ти.

Кой казва, че не ти разправя измислици,

за да отложи отсрочката на края

и да внуши, че всичко това

е имало поне някакъв смисъл.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.